Die Peter-jasie Patriot - Nommer 36
Ek sien die UK Lottery se boerpot staan komende Saterdag op £16,000,000 dis naastenby R160,000,000! Dis darem vreeslik baie nulle! Hoe lyk dit, as mens nie 'n kaartjie het nie het mens nie 'n kans nie. So klik hier en kry een! Wie weet, dalk gaan jy nie Maandag werk toe nie! Ek koop nou en dan, en dis doodveilig!
Ek lees altyd graag van die artikels wat Frik Lombard skryf, hier is die eertse van 'n paar wat hy my gestuur het:
Baie welkom hier by die eerste artikel oor kos. Wat lekker saamgaan met kos is ook natuurlik iets te drinke. Maar kos gesels sal ons hier doen. Dit is my visie om hierdie 'n lekker kos gesels rubriek te maak.
Die eerste opdrag aan die mens was om te eet van al die bome in die tuin van Eden. So kan ons dan aflei dat Adam en Eva aan die begin van vrugte geleef het. Hoe wonderlik kon dit nie gewees het nie om elke dag vars vrugte te eet nie. Vrugte wat behoorlik op 'n organiese wyse gekweek is. Vrugte wat nie weke of dalk maande gelê het om met chemiese stowwe ryp gemaak te word nie.
Indien ons verder gaan kyk na Kain en Abel sien ons dat Abel 'n veeboer was en Kain 'n saaiboer was. So die oudste beroepe wat bestaan het is boerdery. Aan die begin van die skepping was dit al 'n edele beroep en vandag is dit nog so. Daar word egter nie verwys na wat hulle geëet het nie.
Die vroegste verwysing na 'n ete, of soos ons vandag seker sal se 'n spyskaart kom in Genesis 18 voor, waar Abraham 3 besoekers gekry het. Daar het hy aan Sara toe gegaan en aan haar 16 kilogram meel gegee met die opdrag om dit te knie en roosterkoeke te bak. Vader het hy na 'n slaaf gegaan 'n kalf gegee en vir die slaaf gesê hy moet die kalf voorberei. Nadat die kalf voorberei was het Abraham die kalf met botter en melk na die 3 mans geneem om te eet.
'n Ander interessante byvoegsel tot die vroeë mense se dieet is sop. Hierdie kom uit die welbekende verhaal van Esau en Jakob. Wat hier verder ook genoem word is die eerste verwysing dat die mens wildsvleis begin eet het.
Hierdie opdrag bring by my 'n klompie vrae op soos Het hulle vleis rou gee-eet op 'n stadium? Was dit hulle gewoonte om hulle vleis in water te kook? Onthou hier dat hulle al die vleis moes eet wat hulle gebraai het. Dit laat 'n lekker lang gril hier teen my ruggraat afgaan as ek net dink aan die kop en pootjies.
So sien ons dan dat die mens begin het om vrugte te eet en namate die tyd gevorder het, het hulle oorgegaan na graan en vleis. Toe ek so 'n bietjie navorsing gedoen het, het ek gesien dat die mens daardie tyd lank geleef het en baie hoë ouderdomme bereik het. Nou kom die vraag op was die grootste rede nie dalk hulle dieet nie. Was dit nie dat hulle in die meeste gevalle rou en organiese voedsel eet-eet het nie? Moet ons nie dalk terugkeer na 'n meer growwe en natuurlike dieet nie?
1 Kor 10:25 "Alles wat in 'n slaghuis verkoop word, kan julle eet sonder om ter wille van die gewete navraag te doen." Hierdie aanhaling het altyd gevolg nadat ek nie afval wou eet nie.
Die ouerige swart man kom op die stasie aan, stap na die kaartjieskantoor en vra:
"Baas, ek soek die ticket vir Umfomfo."
Die kaartjiesklerk kyk sy stasielys deur: Umfolose, Umkomaas, Umlasie, Umshlali, Umtata, Umzumbe, maar kry nie Umfomfo nie. "Wat het jy nou weer gesê?" vra hy kwaai.
Die klerk kyk weer sy stasielys deur. Dan skud hy sy kop, maak die kaartjieskas toe, sluit dit, sit die stempels in die geldlaai, sluit dit, maak die glasafskorting toe, trek sy baadjie aan, sluit die deur en stap na die stasiemeester toe. "Meneer, waar is Umfomfo?"
"Ek weet nie. Ek is besig, Man, kyk daar in die boek met al die stasies."
Hy gaan die lys sorgvuldig deur, met sy wysvinger al teen die lys af: Umfolose, Umkomaas, Umlasie, Umshlali, Umtata, Umzumbe, maar kry nie Umfomfo nie. Hy gaan dit nog 'n keer deur en kry nie Umfomfo nie. Hy stap terug, sluit die deur oop, sluit die kaartjieskas oop, sluit die geldlaai oop, haal die stempels uit, trek sy baadjie uit, skuif die glasafskorting oop en vra, nou baie warm onder die koller: "Wat het jy nou weer gesê?"
Hy kyk weer die stasielys deur, skud sy kop en skree op die passasier: "Nou waar de hel is Umfomfo?"